
Kunnan harkinnanvaraisen valtionosuuden korotuksen hakeminen vuonna 2026

HAKIJAN TIEDOT
Kunta:
Kunnan yhteyshenkilön tiedot:
· Nimi: Marianne Ahmaoja
· Nimike: Talous- ja hallintojohtaja
· Sähköpostiosoite: marianne.ahmaoja@haapajarvi.fi
· Puhelinnumero:  044 4456 132

HAKEMUKSEN TIEDOT
Haettava summa, euroa: 1 500 000 (miljoonaviisisataatuhatta) euroa
Mikäli kunta on saanut harkinnanvaraista valtionosuuden korotusta vuonna 2025, niin sen käyttökohde: 
Kunta ei ole saanut harkinnanvaraista valtionosuuden korotusta vuonna 2025.
Yksilöidyt talousvaikeudet, joihin haetaan harkinnanvaraista valtionosuuden korotusta sekä perustelut, jotka osoittavat em. vaikeudet poikkeuksellisiksi tai tilapäisiksi. Lisäksi yksilöitynä talousvaikutusten ajankohta ja euromääräinen vaikutus kunnan talouteen. 

1. Kaupunki on päässyt vuoden 2025 tilinpäätöksessä niukasti (1 871,21 €) ylijäämäiseksi siten, että se on irtaantunut arviointimenettelystä. Rahastokirjauksissa on kuitenkin noin 105 000 euroa alas kirjattavaa kuluvalle vuodelle. 
2. Kaupungin verotulot kuluvana vuonna ennustavat jopa 1,1 miljoonan euron alijäämäisyyttä, mikä vaikuttaa vahvasti kaupungin ennakoituun tulokseen kuluvana vuonna. Verotuloihin vaikuttavat Haapajärvellä vahvasti vientiyritysten tilauskannat ja niistä aiheutuvat muutokset työllisyystilanteessa. Kaupunki ei siis itse voi vaikuttaa kovinkaan merkittävästi verotulokertymään ja sen kehitykseen.

3. Kaupunki ja sen maa-alueet ovat olleet merkittävän investointikiinnostuksen kohteena kuluneena vuonna. Datakeskusinvestointiin on valmistauduttu pitkäjänteisillä toimilla ja mustaa pellettiä valmistavan teollisuuslaitoksen rakentamisesta kaupungin alueelle on tehty aiesopimus. Tämä edellyttää kaupungilta kuitenkin myös omia investointeja. Yhdessä verotulojen yllättävän kehitykseen kanssa tämä aiheuttaa kuluvalle vuodelle ennakoitua suurempia kustannusvaikutuksia, vaikka tulevaisuuden näkymät ovatkin näiden investointien johdosta valoisammat.
Mikäli kunta on hakenut harkinnanvaraista valtionosuuden korotusta vuonna 2025, niin perustelut miksi kunta hakee korotusta peräkkäisinä vuosina. 
Kaupunki haki, mutta ei saanut vuonna 2025 harkinnanvaraista valtionosuuden korotusta. Kaupunki hakee harkinnanvaraista korotusta toisena vuonna peräkkäin edellä mainittujen yllätyksellisten kehityskulkujen, taseessa olevien kattamattomien alijäämien sekä rahastokirjausten vuoksi. Vaikka alijäämät eivät ole vaikuttaneet arviointimenettelyssä tehtyyn arviointiin, muodostavat ne yhdessä edellä lueteltujen kustannuserien ja tulojen yllätyksellisten heikentymisien kanssa merkittävän riskin kaupungin taloudelle sekä taloutta tasapainottaville toimille.

Kunnan omat toimenpiteet poikkeuksellisen tai tilapäisen taloudellisen tilan korjaamiseksi (tulojen lisäykset ja menojen vähennykset, omaisuusjärjestelyt jne.)
1. Toteutetut toimenpiteet

Kaupunki on käynnistänyt vuoden alussa koko henkilöstöä koskevat yt-neuvottelut sopeuttaakseen kustannusrakenteensa tuloissa havaittuun heikkoon kehityksen. Kaupunginhallitus ja valtuusto tekivät näiden neuvottelujen pohjalta toukokuussa päätökset toimista, joilla taloutta tasapainotetaan tämän ja tulevien vuosien aikana. Toimia on jo ryhdytty panemaan toimeen.


2. Tulossa olevat ja päätetyt toimenpiteet

Päätetyt toimet ovat liitteinä olevissa kaupunginhallituksen 5.5. ja 12.5.2026 § 68 sekä valtuuston 18.5.2026 § 21 päätösten pöytäkirjanotteissa.

Muut huomiot ja lisätiedot: 
Haapajärvi on soteuudistuksen sekä siihen liittyvien rahoitussiirtojen, kuten järjestelmämuutoksen tasauksen, johdosta kärsinyt epäoikeudenmukaisuutta valtionosuuksien vähennyksinä. Nämä rahoitussiirrot ovat vaikuttaneet Haapajärven talouteen useiden vuosien ajan. Haapajärveltä on leikattu valtionosuuksista enemmän kuin vastaavilta muilta kunnilta. Tämä on vaikuttanut ja vaikuttaa yhä Haapajärven talouteen voimakkaasti. Erityisesti kun verrataan valtionosuuksia ja niihin tehtyjä muutoksia naapurikaupunki Haapaveteen, joka on lähes identtinen asukasluvultaan, elinkeinoiltaan, ikärakenteeltaan ja muilta ominaisuuksiltaan kuin Haapajärvi, ero kaupunkien välillä on merkittävä.

Marianne Ahmaoja
talous- ja hallintojohtaja
vt. kaupunginjohtaja

